नई दिल्ली: लाभ के पद मामले में विधानसभा की सदस्यता से अयोग्य ठहराए गए आम आदमी पार्टी (आप) के 20 विधायकों ने मंगलवार को अयोग्यता रद्द करने की मांग को लेकर दिल्ली हाई कोर्ट में नई अर्जी दाखिल की। इससे पहले 'आप' के विधायकों ने दिल्ली हाई कोर्ट से अपनी वह अर्जी वापस ले ली थी। जिसमें उन्होंने खुद को अयोग्य ठहराने की चुनाव आयोग की सिफारिश पर रोक लगाने की गुहार लगाई थी। इन विधायकों को अयोग्य घोषित करने की सिफारिश चुनाव आयोग ने की थी। इसपर राष्ट्रपति रामनाथ कोविंद ने अपनी मुहर लगाई थी। दिल्ली हाई कोर्ट इस मामले की बुधवार (24 जनवरी) को सुनवाई करेगा।